**Tárgy:** JAROKELO-NYIREGYHAZA-00100810

Dátum:

2022. 05. 10.

Ügyiratszám:

I-0095-008/2022.

Előadó:

Somogyi Csaba

Irányítás:

-

**Melléklet:**

**Bardócz Csaba**

Járókelő közhasznú Egyesület, irodavezető

bardocz.csaba@jarokelo.hu

**Tisztelt Bardócz Úr!**

A 2022. május 9-én érkezett „JAROKELO-NYIREGYHAZA-00100810” tárgyú bejelentését, miszerint „Szemetes terület”, kivizsgáltam és arról az alábbi tájékoztatást adom:

Az érintett terület az Igazgatóságunk kezelésében lévő Érpataki-főfolyás 12+750 km szelvényben található gazfogó rács műtárgy, és annak környezete. A műtárgy funkcióját tekintve az Érpataki-főfolyáson érkező szemét, gaz, hulladék felfogását és azoknak kiemelését, majd az így felhalmozott anyag **ütemezett** elszállítását teszi lehetővé.

A bejelentéshez mellékelt fényképen az az állapot látszik, amikor is a gazfogó rácsról felszedett hulladék ezen az **ideiglenes** tárolón van elhelyezve.

Az elszállítást – rendszeresen megfelelő mennyiségű hulladék összegyűlése esetén – előre egyeztetett időpontban a NYÍRVV Nyíregyházi Városüzemeltető és Vagyonkezelő NKft. közreműködésével végezzük.

A Felső-Tisza-vidéki Vízügyi Igazgatóság munkája során – a fenntartható fejlődés elvét szem előtt tartva – elkötelezett a környezetünk megóvása mellett, ezért a lehetőségek szerint mindent elkövet a szűkebb- és tágabb környezetünk tisztántartása érdekében.

|  |  |
| --- | --- |
| Üdvözlettel: |  |
|  |  |
|  | Sándor Attila |
|  | szakaszmérnök |